b"\n_START_ARTICLE_\nDTMB\n_START_SECTION_\nResum\n_START_PARAGRAPH_\nEl DTMB sorgeix de la fusi\xc3\xb3 entre els est\xc3\xa0ndards ADTB-T (desenvolupat per la Universitat de Shanghai Jiao Tong, Shanghai), DMB-T (desenvolupat per la Universitat Tsinghua, Beijing) i el TiMi (Terrestrial Interactive Multiservice Infrastructure), que \xc3\xa9s l'est\xc3\xa0ndard que va proposar l'Acad\xc3\xa8mia de Ci\xc3\xa8ncies de Radiodifusi\xc3\xb3 l'any 2002. _NEWLINE_En un principi, les Universitats de Shanghai Jiao Tong i Tsinghua, careixien de mitjans i de for\xc3\xa7a pol\xc3\xadtica suficients com per a convertir els seus respectius est\xc3\xa0ndards en una tecnologia \xc3\xbanica, aix\xc3\xad que la decisi\xc3\xb3 final va ser optar per un doble est\xc3\xa0ndard, que fusionat amb l'est\xc3\xa0ndard TiMi 3, va donar resposta a una necessitat de compatibilitat amb versions anteriors._NEWLINE_El DTMB comen\xc3\xa7a la seva formaci\xc3\xb3 el 2004 amb una proposta de fusi\xc3\xb3 i es consolida com a format de difusi\xc3\xb3 DTT el 2006:\n_START_SECTION_\nEsquema de funcionament\n_START_PARAGRAPH_\nAquest sistema de transmissi\xc3\xb3 realitza la conversi\xc3\xb3 del senyal d'entrada de dades a la sortida de senyal de TV terrestre._NEWLINE_El flux d'entrada de dades passa pel codificador, pel proc\xc3\xa9s de protecci\xc3\xb3 contra errors FEC (Forward Error Correction), pel proc\xc3\xa9s d'assignaci\xc3\xb3 de constel\xc2\xb7laci\xc3\xb3 i a continuaci\xc3\xb3 el dispersor processa la informaci\xc3\xb3 per crear els blocs b\xc3\xa0sics de dades. El bloc de dades i la informaci\xc3\xb3 TPS s\xc3\xb3n multiplexats, i passen pel processador de dades per formar l'estructura del cos. Es combina la informaci\xc3\xb3 del cos i la cap\xc3\xa7alera per formar la trama i aquesta es passa pel filtre SRRC (Square Root Raised Cosine) per convertir-se en un senyal dins d'un canal d'amplada de banda de 8 MHz. Finalment es modula el senyal per situar-lo a la banda de freq\xc3\xbc\xc3\xa8ncies corresponent."